Mauzolej

mini|200px|Tadž Mahal, u Agri, Indija najpoznatiji i najčešće fotografisani mauzolej na svijetu
mini|desno|200px|Turbe u Travniku

Mauzolej je velika i impresivna grobnica, obično izgrađen za preminulog vođu ili neku drugu značajniju osobu. Ime je dobio po grobnici kralja Mauzola koji se nalazio u centru Halikarnasa, kod grada Bodruma u Turskoj, (Mauzolej u Halikarnasu). Zbog svoje je veličine i znamenitosti smatran jednim od sedam svjetskih čuda, a po njemu su kasnije monumentalne grobnice nazivane mauzolejima. Grobnica kralja Mauzola u Halikarnasu je sagrađen u prvoj polovici 4. vijeka p. n. e. Bio je visok oko 50 metara i sastojao se od visokog kvadratnog postolja Sokla na kojem su postavljeni stubovi u jonskom stilu koji su obrazovali prostranu halu. Iznad ove prostorije nalazio se krov u vidu piramide koja je bila završena i ukrašena grupom figura. Na reljefnom frizu se radili tadašnji najpoznatiji vajari: Leohares, Skopas, Brijaksis i Timoteo. Mauzolej u Halikarnasu je za vrijeme jednog zemljotresa potpuno uništen a jedan opis ovog mauzoleja je nađen u spisima Plinija Starijeg. Neki dijelovi ovog mauzoleja kao što su friz i jedna od statua se nalaze u Britanskom muzeju u Londonu

Monumentalne grobnice su se gradile i prije, pa su i egipatske piramide vrsta mauzoleja, ali Mauzolej u Halikarnasu je prvi raskošni mauzolej. Običaj građenja raskošnih grobnica su Grci nastavili, a postao je čest u helenističko doba. Osim helenističkih tipova mauzoleja u obliku jednostavnih hramova, Rimljani su baštinili i grobnice u obliku etruščanskih tumula, poput onih u Monterozziju i Banditacciji, takve su grobnice careva Augusta i Hadrijana.

U islamskom svijetu mauzoleji se nazivaju turbe (turski).

Poznatiji mauzoleji 

Hadrijanov mauzolej (danas: Tvrđava anđela) u Rimu, Italija
Avgustov mauzolej u Rimu, Italija
Tadž Mahal u Agri, Indija
Mauzolej Kira Velikog u Pasargadu, Iran
Nakš-e Rustam, ahemenidski kraljevski mauzoleji kod Persepolisa, Iran
Kumsusan, Palača sjećanja mauzolej Kim Il Sunga u Pjongjangu, Sjeverna Koreja 
Mauzolej u Halikarnasu, kod Bodruma, Turska
Antikabir, Ataturkovov mauzolej u ankari, Turska
Mauzolej Ho Ši Mina u Hanoju, Vijetnama
Mazar e Kvaid, mauzolej osnivača Pakistana, Muhameda Ali Džine u  Karačiju, Pakistan
Mauzolej prvog kineskog cara Chin S' Huanga, u Sjianu (Poznat po statuama vojnika od terakote), Kina
Mauzolej Mao Cetunga u Pekingu, Kina
Mauzolej Sun Jat Sena u Nankingu, Kina
Mauzolej Timur Lenka u Samarkandu, Uzbekistan
Mauzolej Ernesta Če Gevare u Santa Klari, Kuba
Mauzolej Boba Marlija na Lamajci
Mauzolej Ota fon Bizmarka u Zaksenvajldu, Njemačka
Kuća cvijeća (grobnica Josipa Broza Tita) u Beogradu, Srbija
Lenjinov mauzolej na Crvenom Trgu u Moskvi, Rusija

 Također pogledajte 
 Mauzolej u Halikarnasu
 Turbe

 Galerija 

Kategorija:Arhitektura
Kategorija:Građevine i strukture